EkBass/fiwiki-20250220-pages-articles huggingface dataset:
Mohammad Beheshti

Mohammad Hosayn Beheshti (; 1929 Esfahan – 28. kesäkuuta 1981 Teheran)Mohammad Hosayn Beheshti Encyclopædia Britannica. Viitattu 9.3.2020. oli iranilainen uskonoppinut, ajatollah ja poliitikko. Hän oli vuoden 1979 islamilaisen vallankumouksen jälkeen yksi Iranin vaikutusvaltaisimpia johtajia, kunnes sai surmansa pommi-iskussa vuonna 1981. Beheshti oli šiialainen uskonoppinut, joka opiskeli islamilaista teologiaa Qomin seminaarissa. Valmistuttuaan hän asui 1960-luvulla vuosia Euroopassa ja toimi muun muassa Länsi-Saksan Hampurissa iranilaisten vaihto-opiskelijoiden mullahina. Palattuaan Iraniin hän oli 1970-luvun alussa maan opetusministeriön uskonnollisena neuvonantajana. Beheshti kuitenkin vastusti šaahi Mohammed Reza Pahlavin hallintoa ja kannatti maanpakoon ajettua ajatollah Ruhollah Khomeinia, joten hänet vangittiin. Myöhemmin Beheshti asettui maanpakoon Khomeinin kanssa.Beheshti was seen as no. 2 figure in Iran after the islamic revolution The New York Times 28.6.1981. Viitattu 15.3.2020. Beheshti osallistui tärkeänä henkilönä vuoden 1979 islamilaiseen vallankumoukseen. Khomeini nimitti hänet vallanvaihdon kynnyksellä 6. helmikuuta 1979 jäseneksi islamilaiseen vallankumousneuvostoon, jonka ensimmäiseksi sihteeriksi hän pian kohosi. Beheshtin johdolla perustettiin islamilainen tasavaltalaispuolue, ja hän toimi sen pääsihteerinä. Puolue oli linjauksissaan lähellä Khomeinia ja kohosi parlamentin eli Majlesin suurimmaksi puolueeksi. Beheshtin on sanottu olleen vallankumouksen alkuvuosina Iranin toiseksi vaikutusvaltaisin henkilö Khomeinin jälkeen. Khomeini nimitti Beheshtin vuonna 1980 Iranin ylituomariksi.The Bani Sadr Presidency U.S. Library of Congress. Viitattu 15.3.2020. Hänellä oli tärkeä rooli Iranin panttivankikriisin pitkittämisessä ja uskonnollisten johtajien kanssa riitaantuneen presidentti Abolhassan Banisadrin erottamisessa kesäkuussa 1981. Banisadrin eron jälkeen Beheshti kuului kolmihenkiseen neuvostoon, joka hoiti tilapäisesti presidentin tehtäviä. Vallan keskittäminen islamilaiselle tasavaltalaispuolueelle johti rajuihin vastaiskuihin. Beheshti kuoli 28. kesäkuuta 1981 puolueen päämajaan kohdistuneessa suuressa pommi- iskussa. Iskussa sai surmansa kaikkiaan 73 ihmistä, joukossa neljä ministeriä ja 27 Majles-edustajaa. Iskun tekijäksi julistettiin radikaali Kansan mujahedin -järjestö, joka ei tosin itse ilmoittautunut sen tekijäksi.Terror and Repression U.S. Library of Congress. Viitattu 15.3.2020. ==Lähteet== ==Aiheesta muualla== Luokka:Iranilaiset poliitikot Luokka:Iranilaiset ajatollahit Luokka:Tuomarit Luokka:Iranilaiset henkirikosten uhrit Luokka:Vuonna 1929 syntyneet Luokka:Vuonna 1981 kuolleet
Sylwia Spurek

Sylwia Iwona Spurek (s. 29. tammikuuta 1976) on puolalainen lakimies ja poliitikko. Hänellä on oikeustieteen tohtorin tutkinto. Spurek oli oikeusasiamiehen sijainen vuosina 2015–2019. Hän on Euroopan parlamentin jäsen. == Lähteet == == Aiheesta muualla == Luokka:Puolalaiset poliitikot Luokka:Puolalaiset europarlamentaarikot Luokka:Vuonna 1976 syntyneet Luokka:Elävät henkilöt
The Electric Age

The Electric Age on thrash metal -yhtye Overkillin studioalbumi, joka julkaistiin 27. maaliskuuta 2012. ==Kappaleet== # # # # # # # # # # === 2013 deluxe edition bonuskappaleet === # * # # # ==Kokoonpano== *Bobby "Blitz" Ellsworth – laulu *Dave Linsk – kitara *Derek Tailer – kitara *D.D. Verni – basso *Ron Lipnicki – rummut == Arvostelut == * Imperiumi: 7-/10 * Kaaoszine: 9/10 == Lähteet == == Aiheesta muualla == * * Luokka:Overkillin albumit Luokka:Vuoden 2012 albumit
Lentävät Lehdet

Lentävät Lehdet oli Savonlinnassa vuonna 1877 ilmestynyt pilalehti. Savonlinna-lehden perustajan Aleksander Ramstedtin julkaisema Lentävät Lehdet oli Veitikan jälkeen toinen suomenkielinen pilalehti. Sen nimi viittaa saksalaiseen Fliegende Blätter -pilalehteen, mutta muuta yhteistä niillä ei ollut. Kahdesti viikossa ilmestynyt Lentävät Lehdet kohdisti kritiikkinsä ruotsinmielisiin, mutta sisälsi etupäässä harmittomia kaskuja, kertomuksia ja runoja. Ramstedt lopetti lehtensä jo vuoden kuluttua Savonlinnan syrjäisen sijainnin ja ”kyllästymisen” takia. Kolmas suomenkielinen pilalehti Pilkkakirves alkoi ilmestyä Helsingissä vuonna 1881. ==Lähteet== ==Aiheesta muualla== * Lentävät Lehdet digitoituna kansalliskirjastossa Luokka:Ilmestymästä lakanneet suomalaiset aikakauslehdet Luokka:Savonlinnan historia Luokka:Suomalaiset pilalehdet
Kalliovuorten aika

Kalliovuorten aikahttp://www.unicode.org/cldr/charts/29/verify/zones/fi.html (, lyh. MT) on Pohjois-Amerikassa käytettävä aikavyöhyke. Normaaliaikana siitä käytetään nimitystä Kalliovuorten normaaliaika (, MST) ja kesäaikana nimitystä Kalliovuorten kesäaika (, MDT). Erotus koordinoidusta yleisajasta on normaaliaikana UTC-7 ja kesäaikana UTC-6. Kalliovuorten aikaa noudatetaan seuraavissa valtioissa: * **Alberta **Brittiläinen Kolumbia **Luoteisterritoriot **Nunavut **Saskatchewan * **Arizona **Colorado **Idaho **Kansas **Montana **Nebraska **New Mexico **Pohjois-Dakota **Oregon **Etelä- Dakota **Texas **Utah **Wyoming * **Baja California Sur **Chihuahua **Nayarit **Sinaloa **Sonora ==Lähteet== ==Aiheesta muualla== *"MT – Mountain Time" (timeanddate.com) Luokka:Aikavyöhykkeet
UTC−7

UTC−7 on aikavyöhyke, joka on seitsemän tuntia UTC±0-aikavyöhykettä jäljessä. Sitä käytetään noin 90–140 astetta läntistä pituutta. UTC−7 on käytössä muun muassa Yhdysvaltojen ja Kanadan keski- ja länsiosissa ja pienessä osaa Meksikoa. == Aikavyöhykettä käyttävät valtiot ja alueet == === Ympäri vuoden === * ** Brittiläinen Kolumbia (Northern Rockies, Peace River) ** Yukonhttps://www.timeanddate.com/time/zone/canada/yukon * ** Sonora * ** Arizona pois lukien Navajo Nation === Normaaliaika === * ** Alberta, Luoteisterritoriot ** Brittiläinen Kolumbia (kaakkoisosat) ** Nunavut (Kitikmeotin alue) ** Saskatchewan (Lloydminster) * (läntiset osavaltiot) * ** Kalliovuorten aika, käsittää useita Keski-Yhdysvalloissa sijaitsevia osavaltioita === Kesäaika === * ** Brittiläinen Kolumbia (pois lukien Northern Rockies, Peace River, Cranbrook, Golden ja Invermere) * ** Baja California * ** Yhdysvaltain Tyynenmeren aika, käsittää Yhdysvaltojen länsirannikon == Lähteet == Luokka:Aikavyöhykkeet
Edgar White

Edgar Pardee Earle ”Ed” White (17. marraskuuta 1929 New York, New York – 7. tammikuuta 2014) oli yhdysvaltalainen kilpapurjehtija ja olympiavoittaja. White voitti 5.5m-veneluokassa olympiakultaa Helsingissä 1952. Samaan venekuntaan kuului muun muassa hänen kaksoisveljensä Sumner White: Whitet olivat maansa ensimmäiset olympiakultaa voittaneet kaksoisveljet. White kuoli 84-vuotiaana 7. tammikuuta 2014.Olympics at Sports- Reference.comhttps://www.socialregisteronline.com/edgar-p-e-white == Lähteet == * Ed White Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset kilpapurjehtijat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 2014 kuolleet
Sumner White

Sumner Wheeler White III (17. marraskuuta 1929 New York, New York – 24. lokakuuta 1988 Summit, New Jersey) oli yhdysvaltalainen kilpapurjehtija ja olympiavoittaja. White voitti 5.5m-veneluokassa olympiakultaa Helsingissä 1952. Samaan venekuntaan kuului muun muassa hänen kaksoisveljensä Edgar White: Whitet olivat maansa ensimmäiset olympiakultaa voittaneet kaksoisveljet.Olympics at Sports-Reference.com == Lähteet == * Sumner White Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset kilpapurjehtijat Luokka:Yhdysvaltalaiset olympiavoittajat Luokka:Vuonna 1929 syntyneet Luokka:Vuonna 1988 kuolleet
Michael Schoettle

Michael Beaver Schoettle (s. 7. syyskuuta 1936) on yhdysvaltalainen kilpauransa päättänyt kilpapurjehtija ja olympiavoittaja. Schoettle voitti 15-vuotiaana 5.5m-veneluokassa olympiakultaa Helsingissä 1952.Olympics at Sports-Reference.com == Lähteet == * Michael Schoettle Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset kilpapurjehtijat Luokka:Yhdysvaltalaiset olympiavoittajat Luokka:Vuonna 1936 syntyneet Luokka:Elävät henkilöt
Meren aarteet

Meren aarteet on vuonna 2017 julkaistu tietokirja Itämeren eliöistä, jonka ovat toimittaneet Markku Viitasalo, Kirsi Kostamo, Eeva-Liisa Hallanaro, Wilma Viljanmaa, Suvi Kiviluoto, Jan Ekebom ja Penina Blankett. Kirjan tiedot perustuvat Vedenalaisen meriluonnon monimuotoisuuden inventointiohjelman (VELMU) tutkimustuloksiin. Kirjan lajit ovat järjestetty niiden elinympäristön mukaan. Ympäristöjärjestö WWF valitsi sen vuoden 2017 luontokirjaksi 41 ehdokkaan joukosta.. Vuonna 2021 kirjasta on julkaistu ruotsinnos Havets skattkammare. Kirja on kauttaaltaan päivitetty, ja siihen on lisätty kokonaan uusi osio Ahvenanmaasta. Ruotsinnoksen toimittajakuntaan on tullut mukaan Sonja Salovius-Laurén. == Lähteet == Luokka:Vuoden 2017 kirjat Luokka:Suomalaiset biologian tietokirjat
Richard Wahlstrom

Richard Wayne Wahlstrom (8. marraskuuta 1931 Seattle, Washington – 18. joulukuuta 2003 Edmonds, Washington) oli yhdysvaltalainen soutaja ja olympiamitalisti. Wahlstrom voitti perämiehellisessä nelosessa olympiapronssia Helsingissä 1952.Olympics at Sports-Reference.com == Lähteet == * Richard Wahlstrom Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2003 kuolleet
Culex mattinglyi

Culex mattinglyi on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasi tieteelle ensimmäisen kerran Knight vuonna 1953. Sillä ei ole alalajeja. == Lähteet == Luokka:Hyttyset
Matthew Leanderson

Matthew Fillip ”Matt” Leanderson (11. maaliskuuta 1931 Seattle, Washington – 2. marraskuuta 2006 Kirkland, Washington) oli yhdysvaltalainen soutaja ja olympiamitalisti. Leanderson voitti perämiehellisessä nelosessa olympiapronssia Helsingissä 1952.Olympics at Sports-Reference.com == Lähteet == * Matt Leanderson Bio, Stats, and Results Olympics at Sports-Reference.com === Viitteet === == Aiheesta muualla == * Luokka:Yhdysvaltalaiset soutajat Luokka:Yhdysvaltalaiset olympiamitalistit Luokka:Vuonna 1931 syntyneet Luokka:Vuonna 2006 kuolleet
Culex laticlasper

Culex laticlasper on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Lajin kuvasivat tieteelle ensimmäisen kerran Galindo ja Blanton vuonna 1954. Lajia tavataan Panamasta. Sillä ei ole alalajeja. == Lähteet == Luokka:Hyttyset
Anthony Michael Hall

Anthony Michael Hall (s. 14. huhtikuuta 1968 Boston, Massachusetts Yhdysvallat) on yhdysvaltalainen näyttelijä. Hall tunnetaan parhaiten rooleistaan elokuvissa Faijalla hommat hanskassa, Synttärit, Breakfast Club ja Lisa – unelmien nainen. == Lähteet == == Aiheesta muualla == Luokka:Yhdysvaltalaiset näyttelijät Luokka:Vuonna 1968 syntyneet Luokka:Elävät henkilöt
Yabu

Yabu () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin pohjoisosassa Maruyamajoen ja sen sivujokien varrella. Lännessä sen alue nousee 1 510 metriä korkealle Hyōvuorelle ja rajautuu Tottorin prefektuuriin. Pohjoisessa kohoaa matalampi Myōkenvuori. Yabussa on 23 205 asukasta (tammikuussa 2020) ja sen pinta-ala on 422,91 neliökilometriä. Yabu on kaupunkina suhteellisen nuori: se perustettiin vuonna 2004 liittämällä yhteen neljä entisen Yabun piirikunnan maaseutukaupunkia, Ōya, Sekinomiya, Yabu ja Yōka. Kaupungin keskusta sijaitsee Yōkassa. Historiallisesti alue kehittyi San’indō-tiereitin ja Maruyamajoen vesiliikenteen yhtymäkohdassa. Keskiajalla sitä hallittiin Yagin linnasta, jonka vierelle kehittyi Yabuichiban linnanaluskaupunki. Linna hylättiin Sekigaharan taistelun jälkeen. Perinteisiä elinkeinoja olivat Tajima- naudanlihan tuotanto ja silkinviljely, myöhemmin Yabuun syntyi tekstiilien valmistusta ja koikarppien kasvatusta. 1500-luvulta lähtien siellä toimi Akenoben kaivos, josta kaivettiin esimerkiksi hopeaa, kuparia ja tinaa. Se suljettiin lopulta vuonna 1987. Nykyisin kaupungissa harjoitetaan nautakarjan kasvatuksen lisäksi riisin, vihannesten, hedelmien ja koristekukkien viljelyä. Yabun rakennettuun kulttuuriperintöön kuuluvat esimerkiksi Nagusan pyhäkkö, jonka Izumon pyhäköltä tuotu pagodi on nimetty yhdeksi Japanin tärkeän kulttuuriomaisuuden kohteista, Yabun pyhäkkö ja Yagin linnan rauniot. Matkailijoita Yabuun houkuttelevat ylänköalueet hiihtokeskuksineen. Kaupungin länsiosat kuuluvat Hyōnosenin–Ushiroyaman–Nagisanin puolikansallispuistoon. Yabua palvelee JR Nishi-Nihonin San’in-päälinja. == Kuvia == Tiedosto:Yabu- Jinjya haiden Yabu Hyogo.jpg|Yabu-jinja Tiedosto:Nagusa-Jinjya Hyogo002.jpg|Nagusa-jinja Tiedosto:Tendaki 02.JPG|Tendakin vesiputous Tiedosto:Yoka district Yabu city Aerial photograph.1976.jpg|Yōkan alue ilmakuvassa vuonna 1976 == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Villa Frosterus

Villa Frosterus on Espoon Soukan Soukanniemellä sijaitseva kaksikerroksinen huvila. Vuonna 1913 valmistuneen huvilan suunnitteli ja rakennutti arkkitehti Sigurd Frosterus. Kauniaisten kaupunki hankki huvilan ja sen ympäröimän Soukanniemen kuuden hehtaarin alueen vuonna 1989, ja alue on nykyisin kauniaislaisten virkistysalue. == Taustaa ja huvilaelämää == Soukanniemellä sijaitsi 1880-luvulla rakennettu suuri huvila Stora villan. Sitä kutsuttiin myös nimellä amiraalin huvila suomalaisen sotilaan ja Venäjän laivaston amiraalin Oscar von Kraemerin mukaan. Hänen toimiessaan Venäjän keisarin kenraaliadjutanttina keisari Aleksanteri III seurueineen vieraili Soukanniemellä 20. kesäkuuta – 2. heinäkuuta 1883. Vierailun muistona on lähistöllä kallioon hakattu muistokirjoitus. Amiraalin tytär Emmy avioitui Sigurd Frosteruksen kanssa, joka puratti vanhan huvilan. Sen paikalla on nykyisin pallokenttä. Valmistuneen uuden huvilan Lilla villanin eli Pienen huvilan alueella oli rantasauna, joka oli aikaisemmin todennäköisesti kalastajamökki. Frosterukset asuivat ajan tapaan huvilalla kesäkuusta syyskuuhun. Rakennuksen toisessa kerroksessa on Sigurd Frosteruksen arkkitehdin työhuone. Alueen myivät Kauniaisten kaupungille Sigurd Frosteruksen tyttäret. == Lähteet == == Aiheesta muualla == * Luokka:Espoon huvilat Luokka:Kauniaisten rakennukset ja rakennelmat Luokka:Soukka
Jeep Grand Commander

Jeep Grand Commander on Jeepin vuodesta 2018 lähtien Kiinan markkinoille valmistama crossover-tyyppinen automalli. Se jakaa perusrakenteensa muun muassa pienemmän Jeep Cherokeen kanssa. Grand Commander esiteltiin Pekingin autonäyttelyssä huhtikuussa 2018. Autossa on 2,0-litrainen (230 hv) bensiinimoottori. Voimansiirtona on yhdeksänportainen automaattivaihteisto ja vetotapana neliveto. == Lähteet == == Aiheesta muualla == Grand Commander Luokka:J-segmentin autot Luokka:2010-luvun autot Luokka:2020-luvun autot
RW Edizioni

RW Edizioni on italialainen sarjakuvakustantamo, joka julkaisee käännöksiä DC Comicsin, Vertigon ja Madin sarjakuvista. RW:n tuotteet ovat kovakantisia sarjakuva-albumeita ja -romaaneja, joita myydään kirja- ja sarjakuvakaupoissa. Yritys toimii Italian, Alankomaiden, Tanskan ja Suomen markkinoilla. RW Edizioni on perustettu vuonna 2010 Novaran kaupungissa. Yrityksen nimi tulee egyptin kielen leijonaa tarkoittavasta hieroglyfistä, joka translitteroidaan latinalaisille aakkosille muodossa ”rw”. Leijona esiintyy myös RW:n logossa. Kustantamo aloitti toimintansa Suomessa vuonna 2015, kun se sai lisenssin kääntää DC:n sarjakuvia niitä aiemmin julkaisseen Egmontin jälkeen. Ensimmäinen RW:n kustantama albumi oli ensimmäinen osa Neil Gaimanin Sandman- sarjakuvaa. Suomessa yritys käyttää nimeä RW Kustannus. Huhtikuussa 2020 DC Comicsin julkaisuoikeudet siirtyivät RW:ltä Panini Comicsille, ja samalla kustantamo lopetti toimintansa Suomessa. == Lähteet == Luokka:Italialaiset yritykset Luokka:DC Comics
Erkki Kuronen

Erkki Olavi Kuronen (s. 16. maaliskuuta 1970 Kuhmo) on Nordic Talc Oy:n toimitusjohtaja. Kuronen aloitti tehtävässään syyskuussa 2022. Kuronen on myös toiminut Sotkamo Silver Oy:n toimitusjohtajana ja Sotkamo Silver AB:n konsernijohtajana. Hän oli tehtävässään toukokuusta 2019 syyskuuhun 2022. Ennen toimitusjohtajana oloaan Kuronen toimi kaivospäälikkönä (COO) vuosina 2016–2019. Ennen Silverille menoaan Kuronen on toiminut Mondo Mineralsin group geology and mining managerina sekä muissa tehtävissä vuodesta 1996 alkaen. Kuronen on koulutukseltaan geologi ja opiskellut Oulun yliopistossa. Kuronen asuu nykyään Sotkamossa. == Lähteet == == Aiheesta muualla == * Yhtiön johto Sotkamo Silver Luokka:Suomalaiset geologit Luokka:Suomalaiset yritysjohtajat Luokka:Vuonna 1970 syntyneet Luokka:Elävät henkilöt
Dhafer Youssef

Dhafer Youssef (; s. 19. marraskuuta 1967 Téboulba) on tunisialainen laulaja- lauluntekijä ja udinsoittaja.Dhafer Youssef AllMusic Youssef aloitti laulamisen viisivuotiaana. Hänen suvussaan oli ollut pitkä muezzinien linja, ja hänen isoisänsä opettikin hänelle varhaisesta iästä saakka Koraanin resitointia. Youssef eteni laulamiseen sekä udinsoittoon ja pääsi Radio Monastirin lauluryhmän jäseneksi. Lähdettyään Tunisiin hän suoritti konservatorio-opintoja, joita jatkoi sitten Itävallassa. Itävallassa hän aloitti soittamisen Wolfgang Puschingin kanssa, ja ensimmäisen yhtyeensä (Zeryab) hän perusti lyömäsoittaja Gerhard Reiterin kanssa.Dhafer Youssef Jazzland Recordings Youssef on levyillään muun muassa soittanut jazz- ja groovetyylistä musiikkia, yhdistänyt udin elektroniseen musiikkiin ja soittanut jousikvartetin kanssa.The Musical Elixir of Singer and Oud Diviner Dhafer Youssef KCRW Youssef on ammentanut vaikutteita myös suufiperinteistä. Albumilla Abu Nawas Rhapsody (2010) hän haki inspiraationsa persialaisrunoilija Abu Nuwasin kirjoituksista. Häntä innoittaneita runoilijoita ja filosofeja ovat olleet myös Jalal ad-Din Muhammad Balkhi-Rumi ja Al-Hallaj. Youssef on saanut useita BBC Radio 3:n maailmanmusiikkipalkintoehdokkuuksia. Hänen yhteistyökumppaneidensa joukossa ovat olleet Renaud Garcia-Fons, Nguyen Lê, Markus Stockhausen, Wolfgang Muthspiel, Deepak Ram, Eivind Aarset, Marilyn Mazur, Audun Erlien, Rune Arnesen, Bugge Wesseltoft, Nils Petter Molvær, Tigran Hamasyan, Mark Guiliana, Chris Jennings ja Huong ThanhHuong Thanh: Mangustao ACT Music. == Lähteet == == Aiheesta muualla == * Viralliset sivut Luokka:Tunisialaiset laulajat Luokka:Udinsoittajat Luokka:Vuonna 1967 syntyneet Luokka:Elävät henkilöt
Farrokhru Parsa

Farrokhru Parsa (; 1922Kamran Talattof: Modernity, Sexuality, and Ideology in Iran: The Life and Legacy of a Popular Female Artist, s 192. Syracuse University Press 2011. Google Books – 8. toukokuuta 1980 TeheranNikki Jecks: 'I was Iran's last woman minister' BBC 19.8.2009. Viitattu 15.3.2020.Farrokhru Parsa Abdorrahman Boroumand Center for Human Rights in Iran. Viitattu 15.3.2020.) oli iranilainen poliitikko ja Iranin ensimmäinen naispuolinen ministeri. Parsa oli alkuperäiseltä ammatiltaan luonnontieteenopettaja ja hänellä oli myös lääkärin koulutus. Naiset saivat Iranissa äänioikeuden šaahi Mohammed Reza Pahlavin määräyksellä vuonna 1963,Hamideh Sedghi: Feminist movements iii. in the Pahlavi period Encyclopædia Iranica (1999). Viitattu 15.3.2020. ja Parsa valittiin saman vuoden vaaleissa Iranin parlamenttiin Majlesiin. Hän oli Iranin opetusministerinä vuosina 1968–1974 ja samalla maan ensimmäinen naisministeri. Hän oli myös ministerikautensa jälkeen näkyvä naisten oikeuksien puolustaja Iranissa. Vuoden 1979 islamilaisen vallankumouksen jälkeen monia šaahin aikana naisille myönnettyjä oikeuksia peruutettiin, ja Parsa osallistui muutoksia vastustaneisiin mielenosoituksiin. Hänet vangittiin helmikuussa 1980 ja häntä vastaan nostettiin syytteet julkisten varojen väärinkäytöstä, šaahin epädemokraattisen hallinnon tukemisesta, salaisen poliisin SAVAKin sortotoimien avustamisesta, ”prostituution levittämisestä opetusministeriössä” ja ”opetuksen muuttamisesta riippuvaiseksi imperialistisesta kulttuurista”. Islamilainen vallankumousoikeus totesi hänet syylliseksi ja tuomitsi hänet kuolemaan. Parsa teloitettiin ampumalla Evinin vankilassa Teheranissa 8. toukokuuta 1980. ==Lähteet== ==Aiheesta muualla== Luokka:Iranilaiset poliitikot Luokka:Opetusministerit Luokka:Iranilaiset teloitetut Luokka:Vuonna 1922 syntyneet Luokka:Vuonna 1980 kuolleet
Parsa (täsmennyssivu)

Parsa voi tarkoittaa ainakin seuraavia: *parsa eli ruokaparsa (Asparagus officinalis), vihanneksena tunnettu kasvilaji *parsat (Asparagus), kasvisuku *Pārsa, Persepoliin kaupungin muinaispersiankielinen nimi *Parsa, piirikunta Nepalissa *Parsan luonnonpuisto, luonnonsuojelualue Nepalissa *sukunimenä: **Farrokhru Parsa (1922–1980), iranilainen poliitikko ==Muita== *parsakaali (Brassica oleracea var. italica), vihanneskasvi, yksi kaalin viljellyistä muunnoksista (ei kuulu parsoihin) *punaparsaherne eli parsaherne (Lotus tetragonolobus), hernekasveihin kuuluva kasvilaji (ei kuulu parsoihin)
Asaduddin Owaisi

Asaduddin Owaisi (s. 13. toukokuuta 1969) on intialainen poliitikko, joka on toiminut All India Majlis-e-Ittehadul Muslimeenin (AIMIM) puheenjohtajana vuodesta 2008. Hyderabadin vaalipiiriä hän on edustanut Lok Sabhassa neljä kautta vuodesta 2004, jolloin hänen isänsä ja puolueen entinen puheenjohtaja Sultan Salahuddin Owaisi ei terveyssyistä asettunut ehdolle. Hänet valittiin puheenjohtajaksi isänsä kuoltua vuonna 2008. Owaisi sai poliittisia vaikutteita lapsuudessaan lakimiehenä ja poliitikkona työskennelleeltä isältään. Hän kouluttautui itsekin lakimieheksi Lontoon Lincoln's Inn -opistosta ja aloitti poliittisen uransa tulemalla valituksi Andhra Pradeshin osavaltioparlamenttiin vuonna 1999. Hän toimi kaksi kautta osavaltiparlamentissa, kunnes hänet valittiin vuonna 2004 ensimmäistä kertaa Lok Sabhaan, missä hän on vaikuttanut yhtämittaisesti neljä kautta. Hänet tunnetaan aktiivisena keskustelijana Lok Sabhassa, minkä vuoksi hänet palkittiin vuonna 2014 Sansad Ratna -palkinnolla. Hänen puheenjohtajakaudellansa AIMIM on laajentunut perinteisen kannatusalueensa Hyderabadin ulkopuolelle saamalla edustajia useiden osavaltioiden parlamentteihin. Hänen johdollaan puolue on myös esittänyt suunnitelmia Länsi- Bengalin vuoden 2021 osavaltiovaaleihin osallistumisesta. ==Lähteet== ==Aiheesta muualla== * Asaduddin Owaisin henkilötiedot Lok Sabhan sivuilta Luokka:Lok Sabhan jäsenet Luokka:Vuonna 1969 syntyneet Luokka:Elävät henkilöt
Sami Alasara

Sami Petteri Alasara (s. 21. heinäkuuta 1972 Vantaa ) on Lappajärven kunnanjohtaja vuodesta 2019. Hän on toiminut useissa luottamustehtävissä vuodesta 2009 ja tehnyt pitkän uran liikemiehenä ja yrittäjänä. Sami Alasaralla on viisi lasta, jotka ovat syntyneet vuosina 1999, 2001, 2006, 2014 ja 2019 ja kotipaikka Sipoossa. == Ura == === Lappajärven kunnanjohtajana === Alasara valittiin kesäkuussa 2019 Lappajärven kunnanjohtajaksi ja hän aloitti työssään syyskuussa 2019. Kunnanjohtajana Alasara on pyrkinyt panostamaan Lappajärven markkinointiin, Alasara on toteuttanut yhdessä Vimpelin kunnanjohtaja Sam Leijonanmielen ja Alajärven kaupunginjohtaja Vesa Koivusen kanssa mediatempauksia alueen markkinoimiseksi, ensimmäisenä tempauksena kesäkuussa 2020 kunnanjohtajat kiertivät kävellen 76 kilometrisen Lappajärven ympäri, toisena tempauksena keväällä 2021 kunnanjohtajat yhdessä keksijä Janne Käpylehdon kanssa toteuttivat maailman suurimman jääkarusellin Lappajärveen ja kolmantena tempauksena huhtikuussa 2021 kunnanjohtajat seilasivat moottoroidulla jäälautalla Lappajärven yli. == Muuta == Alasara näytteli keväällä 2022 ensi-iltaansa saaneessa Toinen mies -elokuvassa, aiemmin hänellä on ollut pienet roolit muun muassa Salatuissa elämissä ja Sipoon herttua -sarjoissa. Alasara on myös kirjoittanut Lappajärven kunnanjohtajana ollessaan Lappajärvi-aiheisen Kraatterijärven Saunatonttu -satukirjan. == Lähteet == == Aiheesta muualla == * Luokka:Lappajärven kunnanjohtajat Luokka:Vuonna 1972 syntyneet Luokka:Elävät henkilöt
Yi Gang

Yi Gang (kiin. 易纲; pin. Yì Gāng; s. 1958) on Kiinan kansanpankin pääjohtaja. Hän aloitti virassaan 18. maaliskuuta 2018. Ying on saavuttanut taloustieteen tohtorin arvonimen Illinoisin yliopistossa vuonna 1986. Lisäksi hän on työskennellyt lukuisissa eri tehtävissä Kiinan kansanpankissa ennen pääjohtajan paikkaa. == Lähteet == Luokka:Kiinalaiset henkilöt Luokka:Vuonna 1958 syntyneet Luokka:Elävät henkilöt
Vercingetorixin tytär

Vercingetorixin tytär () on 38. Asterix seikkailee -albumi, joka julkaistiin vuonna 2019. == Juoni == Asterixin kylässä pidetään tärkeä kokous päällikkö Aladobixin majassa. Arvernien päälliköt Monolitix ja Hypocalorix tuovat mukanaan Vercingetorixin teini-ikäisen tyttären Adrenalinen tarjotakseen hänelle turvapaikkaa kylästä, koska roomalaiset jahtaavat Adrenalinea päästäkseen uudelleenkouluttamaan hänet roomalaiseksi. Adrenalinella on kaulassaan isälleen Vercingetorixille kuulunut kaulakoru, josta on muodostunut gallialaisen ylpeyden symboli. Yön aikana biturigi Sofapatatix, joka oli pettänyt Vercingetorixin ja on nyt salaa jäljittänyt Adrenalinea luovuttaakseen hänet roomalaisille, tulee Cideriumin leiriin varoittaakseen roomalaisia. Aamulla Adrenaline tutustuu gallialaisten kylään ja ystävystyy kylän muiden lasten kanssa. Adrenalinen vieraillessa kivilouhoksella Sofapatatix huomaa hänet. Samalla kylää lähestyy merirosvolaiva. Seuraavana yönä Adrenaline karkaa kylästä metsään missä Sofapatatix saa hänet kiinni. Adrenaline tapaa merirosvot jotka ovat hakemassa lisää juomavettä laivalleen ja seuraa heitä laivaan päästäkseen gallialaisia ja roomalaisia karkuun. Sofapatatix huomaa tämän ja antaa merkin merellä olevalle roomalaiselle sotalaivalle. Arvernit ovat palaamassa kylään kapteeni Letitbixin laivalla hakemaan Adrenalinen takaisin, samalla kun sekä gallialaiset että roomalaiset etsivät häntä meriltä. Sekä gallialaiset että roomalaiset saavuttavat merirosvojen laivan saadakseen Adrenalinen itselleen. Laivalla syntyy tappelu, jonka aikana Sofapatatix sieppaa Adrenalinen. Asterix ja Obelix vapauttavat Adrenalinen ja Sofapatatix pakenee uimalla. Palattuaan kylään Adrenaline ilmoittaa olevansa kyllästynyt gallialaisiin ja päättää lähteä omille teilleen. Rannassa hän tapaa kapteeni Letitbixin ja ystävystyy hänen kanssaan. Arvernit huomaavat etteivät enää saa Adrenalinea takaisin mutta eivät kanna siitä huolta, sillä arvernisoturi Dyslexix on löytänyt Vercingetorixin seremoniakypärän jolloin hänestä tulee uusi ylpeyden symboli. Sillä välin Roomassa Julius Caesar kuulee joukkojensa epäonnistuneen tehtävässään. Lopuksi Adrenaline ja Letitbix purjehtivat laivallaan saarelta toiselle mukanaan lauma lapsia, ja gallialaisten kylässä järjestetään perinteinen juhla-ateria. == Yksityiskohtia == * Kuten aiemmassa albumissa Asterix ja kadonnut kilpi, gallialaiset välttelevät Vercingetorixin nimen lausumista ääneen, koska häpeävät hänen kärsimäänsä tappiota Alesian taistelussa. * Kapteeni Letitbix siteeraa John Lennonin kappaletta Imagine. * Yksi merirosvoista on karikatyyri ranskalais-armenialaisesta laulajasta Charles Aznavourista, joka kuoli vuosi ennen albumin ilmestymistä. * Tässä albumissa perinteisellä juhla-aterialla kylän lapset sitovat bardi Trubadurixin leikillisesti. Luokka:Vuoden 2019 kirjat Luokka:Asterix seikkailee -sarjakuva-albumit
Pasym

Pasym (saks. Passenheim) on pieni kaupunki Warmia-Masurian voivodikunnassa Puolassa. Vuonna 2011 kaupungin väkiluku oli 5 391. Pasymin pinta-ala on 15,18 km2. Kaupunki käyttää postinumeroa 12-130. == Lähteet == == Aiheesta muualla == Luokka:Warmia-Masurian voivodikunnan kaupungit
Taphrinomycotina

Taphrinomycotina on kotelosienten (Ascomycota) kaareen kuuluva sienten alakaari, johon kuuluu viisi luokkaa. Taphrinomycotina on kotelosienten ryhmistä alkeellisin. Joillakin sen edustajilla esiintyy silti itiöemiä, vaikka niiden itiöemistä puuttuvatkin esimerkiksi itiökoteloiden välissä olevat steriilit rihmat. == Lähteet == Luokka:Kotelosienet
Blaženka Divjak

Blaženka Divjak (s. 1967) on kroatialainen matemaatikko joka oli Kroatian hallituksen tiede- ja koulutusministerinä 2017–2020. Divjak on työskennellyt Zagrebin yliopistossa luonnontieteiden professorina. ==Lähteet== == Aiheesta muualla == Luokka:Kroatialaiset poliitikot Luokka:Kroatialaiset matemaatikot Luokka:Ministerit Luokka:Kroatialaiset professorit Luokka:Vuonna 1967 syntyneet Luokka:Elävät henkilöt
Stjepan Gradić

Stjepan Gradić (1613–1683) oli filosofi, tiedemies, fyysikko ja matemaatikko. Hänen filosofiset koulukuntansa olivat aristotelismi ja skolastiikka. Gradić toimi vuonna 1682 Vatikaanin kirjaston johtajana. == Lähteet == == Aiheesta muualla == Luokka:Filosofit Luokka:Kroatialaiset fyysikot Luokka:Kroatialaiset matemaatikot Luokka:Kroatialaiset papit Luokka:Apotit Luokka:Vuonna 1613 syntyneet Luokka:Vuonna 1683 kuolleet
Sergei Abramov

Sergei Mihailovitš Abramov (, s. 1957) on venäläinen matemaatikko ja professori. Hän on toiminut Venäjän tiedeakatemian professorina vuodesta 2006 lähtien. == Lähteet == == Aiheesta muualla == Luokka:Venäläiset matemaatikot Luokka:Venäläiset professorit Luokka:Elävät henkilöt Luokka:Vuonna 1957 syntyneet
Saccharomycetales

Saccharomycetales on kotelosienten (Ascomycota) alakaaren Saccharomycotina sen ainoan luokan Saccharomycetes ainoa lahko. Siihen kuuluu noin 1 000 lajia, joista suurin osa on saprotrofeja ja hiivoja, jotka lisääntyvät silmikoimalla. Siihen kuitenkin kuuluu myös rihmastollisia lajeja, kuten suvussa Dipodascus. Taudinaiheuttajat muodostavat lahkosta pienen osan, ja niihin kuuluvat esimerkiksi Candida-suvun lajit, jotka aiheuttavat hiivatulehdusta. Useat lajit ovat kuitenkin ihmiselle avuksi esimerkiksi teollisissa ja bioteknisissä prosesseissa. == Lähteet == == Aiheesta muualla == *Laji.fi: Saccharomycetales *Suomalainen sanasto- ja ontologiapalvelu (Finto): Saccharomycetales *ITIS: Saccharomycetales *National Center for Biotechnology Information (NCBI): Saccharomycetales, Taxonomy Luokka:Kotelosienet
Ina Kersten

Ina Kersten (s. 1946) on saksalainen matemaatikko joka tutkii abstraktia algebraa. Hän toimi vuosina 1995–1997 Saksan matemaattisen seuranhttps://www.mathematik.de/dmv/gauss-vorlesungen johtajana. Hän on Göttingenin Georg-August-yliopiston professori emerita. == Lähteet == == Aiheesta muualla == * Ina Kerstenin kotisivu yliopiston sivustolla Luokka:Saksalaiset matemaatikot Luokka:Vuonna 1946 syntyneet Luokka:Elävät henkilöt
Kristina Reiss

Kristina Reiss (s. 1952) on saksalainen matemaatikko ja opettaja. Hän työskentelee matematiikan opettajana ja kasvatustieteen professorina Münchenin teknillisessä yliopistossa. Reiss työskenteli vuonna 2011 Acatechissa. == Lähteet == Luokka:Saksalaiset matemaatikot Luokka:Saksalaiset opettajat Luokka:Saksalaiset professorit
Shizhenia pinguicula

Shizhenia pinguicula on kämmekkäkasvien (Orchideaceae) heimoon kuuluvan Shizhenia-suvun ainoa laji. Se kasvaa luonnonvaraisena Kaakkois-Kiinassa Zhejiangin maakunnan koillisosissa. == Ulkonäkö ja koko == Shizhenia pinguicula kasvaa munanmuotoisesta mukulasta. Sillä on yksi varsilehti, joka sijaitsee lähellä varren tyveä. Kukinto koostuu yhdestä suurehkosta, ruusunpunaisesta–violetista kukasta, jossa on kolmilohkoinen huuli. Ylemmät terälehdet ja sivuterälehdet ovat ryhmittyneet hupuiksi. Kartiomaisen kukan alaosa on huulta pidempi. Lyhyen rostellumin alla on kaksi luottia. == Lähteet == Luokka:Kämmekkäkasvit Luokka:Aasian kasvisto
Ivan Vidav

Ivan Vidav (1918–2015) oli slovenialainen matemaatikko joka tutki pääasiassa differentiaaliyhtälöitä, funktionaalianalyyseja ja algebraa. Hän työskenteli Slovenian tiede- ja taideakatemiassa ja sai töistään palkinnon Prešeren Awards. == Lähteet == == Aiheesta muualla == Luokka:Slovenialaiset matemaatikot Luokka:Vuonna 1918 syntyneet Luokka:Vuonna 2015 kuolleet
Ngara

Ngara on pieni kaupunki Kageran alueella Tansaniassa. Kaupungin korkeus on 1806 metriä merenpinnasta. Ngaran väkiluku oli 20 968 vuonna 2012, joista 53,2 prosenttia oli naispuolisia ja 46,8 prosenttia miespuolisia. Kaupunki käyttää aikavyöhykettä UTC+3. == Lähteet == Luokka:Tansanian kaupungit
Hopea exalata

Hopea exalata on siipipuukasvien (Dipterocarpaceae) heimoon kuuluva puulaji, joka on IUCN:in uhanalaisuusluokituksen mukaan vaarantunut. Se kasvaa endeemisenä Hainanin saarella eteläisessä Kiinassa ja nauttii toisen luokan kansallista suojelua. Jotkut tutkijat pitävät Hopea exalataa synonyyminä myös Vietnamista tunnetulle lajille Hopea reticulata. == Lähteet == exalata Luokka:Aasian puut Luokka:Uhanalaiset kasvit
Taizijoki

Taizijoki () on joki Liaoningin maakunnassa Koillis-Kiinassa. Historiallisesti se on myös tunnettu nimellä Yanshui () tai Liangshui (). Nimi Taizi merkitsee kirjaimellisesti "kruunuprinssiä". Taizijoki on 413 kilometriä pitkä ja sen valuma-alue on 13 883 neliökilometriä. Virtaus on 106 kuutiometriä sekunnissa ja pudotus 463 metriä. == Lähteet == Luokka:Kiinan joet
Luanjoki

Luanjoki () on joki Kiinassa. Se virtaa pohjoiseen Hebein maakunnasta Sisä- Mongolian autonomiseen alueeseen ja virtaa sitten kaakkoon takaisin Hebeihin. Joki laskee Bohainmerelle. Pääuoman yläjouksu tunnetaan nimellä Shandianjoki. Yhteensä Luanjoki on 877 kilometriä pitkä. Se vastanottaa monia sivujokia. == Lähteet == Luokka:Kiinan joet
Rypin

Rypin () on kaupunki Kujavia-Pommerin voivodikunnassa Puolassa. Se sijaitsee noin 50 kilometrin päässä voivodikunnan toisesta hallinnollisesta keskuksesta, Toruńin kaupungista. Kaupungin pinta-ala on 11 neliökilometriä, ja sen väkiluku oli vuoden 2019 väestönlaskennan mukaan 16 130. == Lähteet == == Aiheesta muualla == Luokka:Kujavia-Pommerin voivodikunnan kaupungit Luokka:Kujavia-Pommerin voivodikunnan kunnat
Maurice Donnay

Maurice Donnay (1859−1945Donnay, Maurice, BnF, viitattu 15.3.2020) oli ranskalainen näytelmäkirjailija. Hän aloitti uransa runoilijana, pikkunäytelmien kirjoittajana ja lausujana pariisilaisessa Chat-Noir-nimisessä taiteilijakapakassa eli kabareessa. Hänen alkutuotantoaan leimaa aistillinen rivous ja pariisilaisten keveiden sukupuolisuhteiden kuvaaminen, joihin liittyy leikillinen sukkeluus ja joustava "esprit". Myöhemmin Donnay on kirjoittanut vakavasuuntaisiakin näytelmiä, mutta tuon tuostakin pilkistää sentään entinen Chat-Noir-suunta esiin.Donnay, Maurice, Tietosanakirja osa 2, palsta 378, Tietosanakirja Osakeyhtiö 1909 Donnay oli vuodesta 1907 Ranskan akatemian jäsen. Donnayn teoksia ovat muun muassa farssi Eux, pikkunäytelmä Phryné, revyy Ailleurs ja monologi Savoir attendre (kaikki vuodelta 1891); näytelmät Lysistrata (1892), Folle Entreprise (1894), Pension de Famille (1894), Donnayn kenties paras näytelmä Amants (1895), La Douloureuse (1897), L’Affranchie (1898), Georgette Lemeunier (1898), Le Torrent (1899), Éducation de Prince (1900), yhdessä Lucien Descaves’n kanssa kirjoitettu etevä, yhteiskunnallista kysymystä käsittelevä näytelmä La Clairière (1900), La Bascule (1901), L’Autre Danger (1902), Le Retour de Jérusalem (1903), Oiseaux de Passage (1904), L’Escalade (1904), Paraître(1906). == Lähteet == ==Aiheesta muualla== Luokka:Ranskalaiset kirjailijat Luokka:Ranskan akatemian jäsenet Luokka:Vuonna 1859 syntyneet Luokka:Vuonna 1945 kuolleet
Wronki

Wronki () on kaupunki Ison-Puolan voivodikunnassa Puolassa. Kaupunki sijaitsee Puolan kolmanneksi pisimmän joen, Wartan, vieressä. Wronkin väkiluku oli vuoden 2019 arvion mukaan 11 119\. Kaupungin pinta-ala on 5,81 neliökilometriä. == Lähteet == == Aiheesta muualla == * Kaupungin kotisivut Luokka:Ison-Puolan voivodikunnan kaupungit
Taivallahden tenniskeskus

right|thumb|300px|Taivallahden tenniskeskus. Vasemmalla ulkokenttä, oikealla tennishalli sisäkenttineen. Taustalla Taivallahden peruskoulun rakennus. Taivallahden tenniskeskus on tenniskeskus Helsingin Etu-Töölössä. Siellä on kuusi tenniskenttää sisällä ja yksi ulkona. Tenniskeskus perustettiin vuonna 1948, kun Helsingin Verkkopalloseura eli nykyinen HVS-Tennis rakennutti Taivallahteen ensin neljä ja myöhemmin vielä kolme tenniskenttää. Alun perin kaikki kentät olivat ulkona, mutta vuonna 2001 rakennettiin nykyinen halli, ja kentistä kuusi siirtyi sisätiloihin. == Aiheesta muualla == * Luokka:Etu-Töölö Luokka:Suomen tennis Luokka:Helsingin urheilupaikat
Taping

Taping, Ta Hkaw Hka tai Dayingjoki () on joki Yunnanin maakunnassa Kiinassa ja pohjois-Myanmarissa. Se on Myanmarin tärkeimmän joen Iravadin sivujoki. Tapingin pituus on 204,5 kilometriä, Kiinan puoleinen valuma-alue on 5860 nelikilometriä ja valuma 7,9 miljardia kuutiometriä . == Lähteet == Luokka:Kiinan joet Luokka:Myanmarin joet
Sisian

Sisian (arm. Սիսիան) on kaupunki Sjunik'in maakunnassa Armeniassa. Kaupunki sijaitsee 217 kilometrin päässä Armenian pääkaupungista Jerevanista. Sisianin väkiluku oli noin 15 000 vuonna 2011. Kaupungin pinta-ala on 9 km2. Koko Sisianin kunnan alueella on noin 30 000 asukasta. Aikavyöhyke on UTC+4. Kaupunki sijaitsee Vorotan-joen rannalla. Sitä ympäröivät Zangezur-vuoret lännestä ja Bargushat-vuoret etelästä. == Lähteet == == Aiheesta muualla == Luokka:Sjunik' Luokka:Armenian kaupungit
Lipnon piirikunta

Lipnon piirikunta () on piirikunta Kujavia-Pommerin voivodikunnassa Puolassa. Piirikunnan hallintokeskus ja suurin kaupunki on Lipno. Lipnon piirikunnan pinta-ala on 1 016 neliökilometriä ja vuoden 2019 arvion mukaan siellä asui 65 750 asukasta. == Lähteet == == Aiheesta muualla == Luokka:Kujavia-Pommerin piirikunnat
Suifenjoki

Suifenjoki () eli Razdolnaja () on joki Kiinassa ja Venäjällä. Suifenjoen pituus on 242 kilometriä, josta 191 kilometriä on Venäjällä ja valuma-alueen pinta-ala on 16 830 neliökilometriä. Nimi Suifen tulee mantšun kielen sanasta ᠰᡠᡳ᠌ᡶ᠋ᡠᠨ, joka merkitsee naskalia ja viittaa Oncomelania-kotilon kuoren muotoon. Venäjänkielinen nimi Razdolnaja tarkoittaa ”laajasti virtaavaa”. == Lähteet == Luokka:Kiinan joet Luokka:Venäjän joet
Harmaahunajaopas

Harmaahunajaopas (Indicator minor) on hunajaoppaisiin kuuluva lintulaji. Lajia tavataan laajalta alueelta Afrikasta. ==Koko ja ulkonäkö== Kooltaan harmaahunajaopas voi kasvaa 14-16 cm pitkäksi. Sukupuolet muistuttavat toisiaan ulkonäöltään. Yleisväritykseltään harmaahunajaopas on harmahtava. Lajin pää, rinta ja vatsa ovat ruskehtavan harmaat. Rinta ja vatsa ovat päätä vaaleammat. Linnun siivet ja selkä ovat oliivinvihreät. Harmaahunajaoppaan nokka on lyhyehkö, tukeva ja väriltään musta. ==Levinneisyys ja elinympäristö== Harmaahunajaoppaan levinneisyysalue ulottuu Saharan eteläpuoleisessa Afrikassa Senegalista Etiopiaan ja etelään aina Etelä- Afrikkaan asti. Se puuttuu paikoitellen Afrikan länsiosista. Harmaahunajaoppaan elinympäristöä ovat kuivat metsät, metsien reunamaat, pensaikot ja savannit. Lajin ravintoa ovat mehiläispesien vaha ja mehiläiset. Harmaahunajaopas on pesäloinen, ja munii erityisesti tikkastenten pesiin. ==Lähteet== Luokka:Hunajaoppaat
Dottore

Dottore ( ’tohtori’) on italialaisen commedia dell’arte -näytelmän perushahmo. Dottore edustaa oppinutta pedanttia. Hänellä on mustanenäinen, punaposkinen ja silmälaseja kantava naamari, ja hän puhuu tavallisesti Bolognan murretta.Dottore Tietosanakirja osa 2, palsta 391, Tietosanakirja Osakeyhtiö 1909 Hahmona Dottore on pedantin oppineisuuden irvikuva. Dottoren ammatti on usein epäselvä. Toisinaan hän on oikeustieteilijä, jolla oli valmiina kasa kömpelöitä ja epäpäteviä lainopillisia neuvoja. Toisinaan hän taas on lääkäri, jolla on valtava ruisku ja lista järjettömiä parannuskeinoja kaikkiin vaivoihin. Hän saattaa myös olla yliopiston luennoitsija tai kielten opettaja. Hänen asuunsa kuuluu lyhyt musta viitta, tohtorin päähine (pehmeä, pyöreä samettilakki, jollaisia maallisten tiedekuntien tohtorit aikoinaan käyttivät) sekä valkoinen kaulaliina. Dottoren osuus näytelmissä koostuu päämäärättömästä vaeltelusta ja jatkuvasta höpöttämisestä. Hänen pitkäveteiset tutkielmansa, tieteelliset sanaleikkinsä ja väärin ymmärretyt sanahirviöt ovat pelkkää sekavaa jargonia, johon sekoittuu paikallista murretta. == Lähteet == ==Aiheesta muualla== Luokka:Commedia dell'arte Luokka:Perushahmot
Buskon piirikunta

Buskon piirikunta () on piirikunta Świętokrzyskien voivodikunnassa Puolassa. Piirikunnan hallintokeskus ja ainoa kaupunki on Busko-Zdrój. Buskon piirikunnan pinta-ala on 968 neliökilometriä ja väkiluku oli vuoden 2019 arvion mukaan 71 596. Piirikuntaan kuuluu kahdeksan kuntaa, jotka ovat Busko- Zdrój, Gnojno, Nowy Korczyn, Pacanów, Solec-Zdrój, Stopnica, Tuczępy ja Wiślica. == Lähteet == == Aiheesta muualla == Luokka:Świętokrzyskien piirikunnat
Vittorio Gregotti

Vittorio Gregotti (10. elokuuta 1927 Novara, Italia – 15. maaliskuuta 2020 Milano, Italia) oli italialainen arkkitehti, joka oli suunnittelemassa useita merkittäviä urheilu- ja kulttuurirakennuksia, muun muassa Barcelonan olympiastadionin, Belémin kulttuurikeskuksen Lissabonissa ja Arcimboldin teatterin ja useita yliopistokampuksia, muun muassa Calabrian yliopiston. == Elämäkerta == Gregotti syntyi Novarassa Italian Piemontessa ja kävi Milanon polyteknisen yliopiston. Hän työskenteli arkkitehtuurilehti Casabellan avustajana ja oli sen päätoimittaja vuosina 1955–1963. Gregotti perusti vuonna 1974 oman toimiston, Gregotti Associati Internationalin, mutta luennoi silti edelleen arkkitehtuuriteoriasta ja kuratoi useita näyttelyitä. Gregottin toimisto suunnitteli muun muassa Shanghain Pujiangin, joka on uusi italialaista teemaa edustava kaupunki. Gregotti kuoli covid-19 -tautiin Milanossa 15. maaliskuuta 2020. ==Lähteet== Luokka:Italialaiset arkkitehdit Luokka:Vuonna 1927 syntyneet Luokka:Vuonna 2020 kuolleet
Rawan piirikunta

Rawan piirikunta () on piirikunta Łódźin voivodikunnassa keskisessä Puolassa. Piirikunnan hallintokeskus ja suurin kaupunki on Rawa Mazowiecka. Buskon piirikunnan pinta-ala on 646 neliökilometriä ja väkiluku oli vuoden 2019 arvion mukaan 48 592. == Lähteet == == Aiheesta muualla == Luokka:Łódźin piirikunnat
Edward Dowden

Edward Dowden (1843 – 4. huhtikuuta 1913Dowden, Edward, Encyclopaedia Britannica) oli englantilainen runoilija ja kirjallisuushistorioitsija.Dowden, Edward, Tietosanakirja osa 2, palsta 393, Tietosanakirja Osakeyhtiö 1909 Dowdenista tuli 24-vuotiaana Englannin kirjallisuuden professori Dublinin Trinity Collegeen. Nuoruudessaan hän kirjoitti kokoelman tunteellisia runoja Poems (1877). Hänen kirjallishistoriallisista teoksistaan ovat mainittavia muun muassa Shakespeare, his mind and art (1875), Southey (1879), Life of Percy Bysshe Shelley (1886), The French revolution and English literature (1897), The correspondence of Southey and Caroline Bouwles (1881). == Lähteet == ==Aiheesta muualla== Luokka:Englantilaiset runoilijat Luokka:Brittiläiset professorit Luokka:Kirjallisuushistorioitsijat Luokka:Vuonna 1843 syntyneet Luokka:Vuonna 1913 kuolleet
Aksu (joki)

Aksu (, ) on joki Xinjiangin autonomisella alueella Kiinassa ja Yssyk-Kölin alueella Kirgisiassa. Aksu on 224 kilometriä pitkä, ja se on yksi Tarimin suurimmista sivujoista. == Lähteet == Luokka:Kirgisian joet Luokka:Kiinan joet
Jaleq

Jaleq () on kaupunki Sīstān ja Balūchestānin provinssissa Iranissa. Jaleq sijaitsee lähellä Iranin ja Pakistanin rajaa. Vuonna 2016 sen väkiluku oli 18 098. Jaleq on Iranin itäisin kaupunki. == Lähteet == Luokka:Iranin kaupungit Luokka:Sīstān ja Balūchestān
Dalingjoki

Dalingjoki () on joki Kiinan koillisosassa, tarkemmin Liaoningin ja Hebein maakunnissa sekä Sisä-Mongolian autonomisella alueella. Dalingjoen pituus on 447 kilometriä, valuma-alue 23 300 neliökilometriä ja keskimääräinen virtaus 1 791 miljardia kuutiometriä. == Lähteet == Luokka:Kiinan joet
Sarab

Sarab ( on kaupunki Āzārbāyjān-e Sharqīn provinssissa Iranissa. Kaupungin väkiluku oli 45 031 vuonna 2016. Sarab tunnetaan matoistaan. Kaupungissa valmistetaan vaaleita Heriz-mattoja, joita myydään ulkomaille. == Lähteet == == Aiheesta muualla == Luokka:Iranin kaupungit Luokka:Āzārbāyjān-e Sharqī
Roś

Roś (puol. Jezioro Roś) on järvi Masurian alueella Warmia-Masurian voivodikunnassa Puolassa. Järven pinta-ala on 18,9 neliökilometriä ja syvyys 31,8 metriä. Roś-järvi sijaitsee lähellä kaupunkia Pisz. == Aiheesta muualla == Luokka:Puolan järvet
Minjoki (Fujian)

Minjoki () on joki Fujianin maakunnassa Kiinassa. Se saa alkunsa vuoristosta Fujianin ja Jiangxin maakuntien rajalta ja laskee Itä-Kiinan mereen Fuzhoun kaupungin lähellä. Minjoen pituudeksi ilmoitetaan lähteestä riippuen 541–562 kilometriä. Joen valuma-alue on 60 992 neliökilometriä. Minjoki on Fujianin maakunnin pisin joki, ja sen valuma-alue kattaa noin puolet maakunnan pinta- alasta. Tärkeimmät sivujoet ovat Jianxi, Futun ja Shaxi. == Lähteet == Luokka:Kiinan joet
Ovan

Ovan (persiaksi اوان) on pieni järvi Alamut-linnoitusten alueella Elbursvuorilla, Qazvinin kaupungissa Iranissa. Järven pinta-ala on 70 000 m2 ja korkein syvyys 7,5 metriä. Ovan-järvi on suosittu matkailukohde. == Aiheesta muualla == Luokka:Iranin järvet
Nisko

Nisko on kaupunki Niskon piirikunnassa Ala-Karpatian voivodikunnassa Puolassa lähellä San-jokea. Kaupunginjohtaja on Waldemar ŚlusarczykKaupungin väkiluku oli vuoden 2019 arvion mukaan 15 331 ja pinta-ala 61 neliökilometriä. Aikavyöhyke UTC+1. == Lähteet == == Aiheesta muualla == Luokka:Ala-Karpatian voivodikunnan kaupungit
Ebi

Ebi tai Aibijärvi () on järvi Xinjiangin autonomisella alueella Kiinassa lähellä Kazakstanin rajaa. Ebi-järven pinta-ala on 650 neliökilometriä ja sen muoto on elliptinen. == Lähteet == Luokka:Kiinan järvet
Ailik

Ailik () on järvi Xinjiangin autonomisella alueella Kiinassa. Ailikin pinta- ala on 70 neliökilometriä ja tilavuus 250 miljoonaa kuutiometriä vettä. == Lähteet == Luokka:Kiinan järvet
Mirga Gražinytė-Tyla

Mirga Gražinytė-Tyla (s. 2. huhtikuuta 1986 Vilna) on liettualainen kapellimestari.Mirga Gražinytė-Tyla AllMusic Gražinytė-Tyla varttui musikaalisessa ympäristössä. Hän oli perheen kolmesta lapsesta vanhin.Mirga Gražinytė-Tyla: ‘British orchestras don’t have an easy life’ The Guardian Isä oli kuoronjohtaja, äiti pianisti, isoäiti viulisti, isotäti säveltäjä ja isosetä urkuri. Gražinytė-Tyla opiskeli Kansallisessa M. K. Čiurlionis -taidekoulussa Paulina NALIVAIKAITĖ | Mirga Gražinytė: Flying the Flag for Lithuanian Music Music Information Centre Lithuania ja Grazin musiikin ja esittävien taiteiden yliopistosta (valmistuminen vuonna 2007). Hän täydensi opintojaan Leipzigin konservatoriossa ja Zürichin taidekorkeakoulussa. Vuonna 2012 hän sai Salzburger Festspielen nuorten kapellimestarien palkinnon. Gražinytė-Tyla työskenteli orkesterinjohtotehtävissä Heidelbergin teatterissa ja orkesterissa vuosina 2011–2012 sekä Bernin teatterissa 2013–2014. Vuonna 2015 hänestä tuli Salzburger Landestheaterin musiikillinen johtaja. Hän pääsi myös johtamaan Los Angelesin filharmonikkoja ennen nimitystään Birminghamin kaupungin sinfoniaorkesterin seuraavaksi musiikilliseksi johtajaksi helmikuussa 2016. Ensimmäisen kerran Gražinytė-Tyla johti kyseistä orkesteria konsertissa elokuussa 2016. Hän oli ensimmäinen orkesterin johtajan tehtäviin valittu nainen. Hänen edeltäjänään oli toiminut Andris Nelsons. Gražinytė-Tyla johti sellisti Sheku Kanneh-Masonin esiintymistä konsertissa ja tämän debyyttialbumilla. Hänen muihin yhteistyökumppaneihinsa ovat kuuluneet Yuja Wang ja Gidon Kremer. Gražinytė-Tyla solmi ensimmäisenä naiskapellimestarina pitkäaikaisen eksklusiivisen sopimuksen Deutsche Grammophonin kanssa helmikuussa 2019. Ensimmäisenä levynään hän julkaisi johtamansa esitykset kahdesta Mieczysław Weinbergin sinfoniasta. Levy sai Grammy-ehdokkuuden vuonna 2019. Maaliskuussa 2020 Gražinytė-Tyla todettiin SARS-CoV-2-positiiviseksi. Hän oli ollut kiertämässä Birminghamin kaupungin sinfoniaorkesterin kanssa Eurooppaa, kun konsertit jouduttiin peruuttamaan esiintymispaikkojen sulkiessa oviaan reaktiona koronaviruspandemiaan.Conductor Mirga Gražinytė-Tyla Tests Positive for Coronavirus OperaWire Gražinytė-Tyla oli diagnoosin saadessaan odottamassa toista lastaan ja jäi omaehtoiseen eristykseen.Breaking: Mirga has coronavirus Slipped Disc Hänen ensimmäisenä lapsenaan oli syntynyt poika syksyllä 2018. == Lähteet == == Aiheesta muualla == * Viralliset sivut Luokka:Liettualaiset kapellimestarit Luokka:Vuonna 1986 syntyneet Luokka:Elävät henkilöt